# CANCELACIONS I DEVOLUCIONS

Les comandes es poden **cancel·lar** sense cap cost fins al moment en que l’enviament es fa efectiu. Si rebem avís de cancel·lació un cop el paquet ja estigui enviat, es considerarà una devolució. Les devolucions poden fer-se fins a **14 dies naturals** a partir de la recepció del producte segons les especificacions que segueixen.

No es podrà exercir el dret de devolució quan hi hagi indicis que els productes han estat oberts, manipulats o exposats a condicions inadequades. És obligatori tornar els productes protegits correctament, en el seu embalatge original, en perfecte estat per a la seva venda posterior.

No es podrà acceptar cap paquet que no tingui algun dels elements d’identificació de l’emissor (nom, cognoms, adreça, número de comanda). La devolució dels productes sol·licitats donarà lloc a el reemborsament de la totalitat de les quantitats abonades per l’Usuari.

## El cost de devolució serà assumit per l’usuari.

Queden excloses d’aquest cas aquelles devolucions que es derivin d’un error nostre o d’algun defecte del producte. En aquest cas, **Masmartinet.com** es compromet a canviar el producte defectuós per un altre igual o es reintegrarà l’import. També es farà càrrec de les despeses de devolució i posterior enviament.

Per fer efectiva una devolució poseu-vos en contacte amb nosaltres enviant el formulari adjunt, degudament emplenat, al correu electrònic **comunicacio@masmartinet.com** L’Usuari rebrà un correu electrònic acusant el rebut de la comunicació de devolució.

No acceptarem cap canvi o devolució si prèviament no hem rebut cap notificació.